爬蟲類

爬蟲類係脊索動物之中嘅爬蟲綱嘅所有物種嘅通稱，係世界上最古老嘅陸上脊椎動物。原始嘅品種大約喺3億4000萬年前就開始出現，比起人嘅200萬年早好多。佢哋同魚一樣，都係冷血動物。有啲品種食肉，有啲品種食菜。大多數卵生或卵胎生，生啲有革質外皮嘅蛋，由蛋發育成幼仔唔需要經過幼體期。表皮有鱗片，可以阻止體液流失。

爬蟲類而家有至少6000種。恐龍死咗之後，就剩低4個目：鱷目、喙頭目、有鱗目同龜鱉目。除咗海龜返去海之外，其他都係陸生。

資料來源 
 《朗文英漢生物圖解詞典》,ISBN:962-359-039-3
 屯門公園爬蟲館嘅小冊子

爬蟲類